

VLADA REPUBLIKE HRVATSKE

Zagreb, 28. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o osnivanju Ekspertne radne skupine za koordinaciju i potporu pružanja zdravstvene zaštite izbjeglom stanovništvu Ukrajine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj ……………… 2022. donijela

**Z A K L J U Č A K**

1. U cilju osiguranja potrebnih uvjeta za pružanje zdravstvene zaštite izbjeglom stanovništvu Ukrajine osniva se Ekspertna radna skupina za koordinaciju i potporu pružanja zdravstvene zaštite izbjeglom stanovništvu Ukrajine.

 2. Zadužuje se ministar zdravstva da imenuje članove Ekspertne radne skupine sukladno točki 1. ovoga Zaključka.

3. Zadužuje se ministar zdravstva o provedenim aktivnostima Ekspertne radne skupine iz točke 1. ovoga Zaključka redovito izvještavati Vladu Republike Hrvatske.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

S obzirom na činjenicu priljeva velikog broja stanovnika Ukrajine na granice Europske unije koje bježi od oružanog sukoba u svojoj zemlji, te s tim u vezi i potrebe Republike Hrvatske da osigura uvjete pružanja zdravstvene skrbi svima koji u Republici Hrvatskoj zatraže utočište, ovim se zaključkom predlaže osnivanje Ekspertne radne skupine za koordinaciju i potporu pružanja zdravstvene zaštite izbjeglom stanovništvu Ukrajine.

Zadužuje se ministar zdravstva da imenuje članove Ekspertne radne skupine te o provedenim aktivnostima Ekspertne radne skupine redovito izvještava Vladu Republike Hrvatske.

Slijedom navedenoga, predlaže se Vladi Republike Hrvatske donošenje zaključka kojim se osniva Ekspertna radna skupina za koordinaciju i potporu pružanja zdravstvene zaštite izbjeglom stanovništvu Ukrajine.